בגיל 17 רשם הופעת בכורה בקבוצה הבוגרת של הפועל פתח תקווה כשנכנס מחליף בגביע הטוטו נגד הפועל בני לוד באצטדיון המושבה ב-12 בספטמבר 2017.
בנובמבר 2017 עבר לגרמניה ונקלט בקבוצת הנוער של מועדון ווין ויסבאדן (SV Wehen Wiesbaden) מליגת הבונדסליגה הגרמנית לנוער.
בתום עונת המשחקים 2017/2018 קיבל חוזה לעונת 2018/2019 במועדון הגרמני SV Wehen Wiesbaden, אך לאחר התלבטויות רבות חזר לישראל – גם כדי לעשות בגרויות – וגם כי נדרש לחזור על מנת למלא את חובת הגיוס לצה"ל.
באוגוסט 2018 חתם לשנה עם אופציה לשנתיים במכבי נתניה ושיחק במסגרת קבוצת הנוער שבה כבש 8 שערים והוביל אותה למעמד גמר גביע המדינה בכדורגל לנוער ע"ש אבי רן, בו הפסידה הקבוצה 0–1 להפועל תל אביב.
בתום עונת 2017/2018, מכבי נתניה מימשה את האופציה על עמרי לשנתיים נוספות.
מכבי נתניה.
בעונת המשחקים 2019/2020 בה שימש קפטן הקבוצה המשיך להוביל את קבוצת הנוער של מכבי נתניה, כבש 12 שערים והשתלב במסגרת הקבוצה הבוגרת עם שתי הופעות במסגרת גביע הטוטו ושש הופעות במסגרת ליגת הבורסה לניירות ערך.
בתאריך 24 בפברואר 2020 חתם באמצעות סוכנו אבי נמני חוזה לארבע שנים עם מכבי נתניה.
את עונת המשחקים 2020/2021 פתח כשחקן הרכב בקבוצה הבוגרת של מכבי נתניה בעמדת בלם.
בתחילת עונת 2020/2021 כבש עמרי את שערו הראשון בליגת העל בכדורגל באצטדיון נתניה נגד הפועל כפר סבא, בתאריך 31 באוקטובר 2020, בו ניצחה קבוצתו 0–3.
נבחרות ישראל.
מאז 2021, משחק גם בנבחרת הצעירה של ישראל עד גיל 21, ולזכותו 7 הופעות ו-3 שערים במדיה.
ב-5 בנובמבר 2021 זומן גאנדלמן לראשונה לסגל נבחרת ישראל הבוגרת על-ידי המאמן וילי רוטנשטיינר, לקראת המשך משחקיה במוקדמות מונדיאל 2022 נגד ו. ב-12 בנובמבר 2021 ערך את הופעת הבכורה שלו בבוגרים של נבחרת ישראל במסגרת מוקדמות מונדיאל 2022 במשחק החוץ נגד אוסטריה שהסתיים בהפסד 4–2, בו נכנס כמחליף במהלך המחצית הראשונה.
חיים אישיים.
בנו של שמואל (שמוליק) גאנדלמן, כדורסלן עבר ששיחק בקבוצות הפועל ירושלים, מכבי חיפה, אליצור נווה-דוד רמלה ומכבי ראשון לציון, ונכדו של רמי גאנדלמן – מאמן כדורסל ואושיית ספורט בירושלים.
בעונת 2017/2018 בעת ששיחק בליגה לנוער שבגרמניה, למד גרמנית.
הפלה בכפייה
הפלה בכפייה היא פעולה שנעשית בכוח, איום או כפייה על ידי רשויות החוק או הצוותים הרפואיים תוך ניצול חוסר יכולתה של האישה לתת את הסכמתה לכך. חלק מהמקרים כוללים התערבות לא מוצדקת של הגורמים הרפואיים כגון עיקור כפוי או הפלה תוך פלישה פיזית לאיברי הרבייה הנשיים.
הדרכים לביצוע הפלה.
ישנם מספר טכניקות לביצוע הפלה שתקפות הן להפלה מלאכותית והן בכפייה. הבחירה בסוג ההפלה מושפע בעיקר מגיל האישה מצבה הבריאותי ושלב ההיריון.
הפלה בכפייה בסין.
המדיניות שהונהגה בסין בארבעת העשורים האחרונים קבעה כי לא ניתן להביא לעולם יותר מילד אחד. להגבלת הילודה בסין היו השלכות משמעויות לאורך השנים כחלק מרצון המשפחות לשמור על השושלת, ומתוך תפיסה כי זכרים יוכלו לספק פרנסה טובה יותר וכך פעלו זוגות רבים למניעת ילודת בנות.
על פי הערכות, במליוני מקרים הופסקו ההריונות מחשש שהאם נושאת ברחמה נקבה. במקרים חריגים בעבר אף אולצו נשים לעבור הפלות או עיקור.
מאות אלפי נשים מקבוצות מיעוט אולצו על ידי המדינה לעבור בדיקות היריון, הותקנו להם מכשירים תוך רחמיים ועל אחרות נכפה לעבור הפלות ועיקור.
הפלות בכפייה הקשורות לניהול מדיניות הילד האחד התרחשו בסין.
ביוני 2012 אזרחית סינית, העונה לשם פנג ג'יאנמיי חויבה על פי חוק הילד האחד בסין להפיל את עוברה כשהייתה בחודש השביעי להריונה לאחר שלא שילמו בני הזוג קנס בגין הפרת מדיניות הילד האחד. הרשויות בסין הכו את האישה והזריקו לדמה חומר שגרם להפלת התינוק.
הפלה בכפייה במדינות מערביות.
תופעה זו היא תופעה רווחת בקרב פליטים, מהגרים, ובעלי מצב סוציו-אקונומי נמוך.
הפלה בכפייה בקרב לוחמות הגרילה בקולומביה.
בארגון FARC הגרילה של קולומביה, מנהיג הארגון (הקטור ארבולדה אלביידיס בויטראגו) כפה הפלות על לוחמות הגרילה, בטענה כי הדבר פוגע במערך הלחימה, בכשירות שלהן בלחימה בפרט ובארגון בכלל. ארגון הגרילה הוא ארגון מחתרתי אשר פועל ללא חוקים מדיניים וצבאיים רשמיים ולכן הבקרה, הבקרה והענישה על הארגון ועל מנהיגיו לא מתקיימים.
ישנן כמאה וחמישים תלונות רשמיות של נשים שנאלצו לעבור הפלה בכפייה בארגון. חלק מהמתלוננות טוענות כי ההפלה התרחשה ללא ידיעתן וללא אישורן על ידי גלולות שהוטמנו להן במזון וגרמו להמתת העובר.
קבוצת אשינגטון
קבוצת אשינגטון (באנגלית: Ashington Group) הייתה חבורה קטנה של אמנים מאשינגטון, נורת'מברלנד, שנפגשה בקביעות בין השנים 1934 - 1983. אף שהורכבה ברובה מעובדי מכרות ללא הכשרה אמנותית רשמית, הקבוצה ועבודתה התפרסמו בעולם האמנות הבריטי של שנות השלושים והארבעים.
הקמה.
הקבוצה החלה כסניף באשינגטון של אגודת העובדים לחינוך (WEA), שפרסם לראשונה שיעור בנושא 'אבולוציה' בשנת 1927. לאחר שבע שנים נוספות של שיעורי ערב בנושאים שונים הם הפנו את תשומת ליבם להערכה אמנותית. אוניברסיטת WEA ואוניברסיטת דרהאם התארגנו להדרכתם, והצייר והמורה רוברט ליון (1894–1978) הפך למדריך הקבוצה. חברי הקבוצה, בעיקר הגברים, לא היו מרוצים מהקורס של הערכה אמנותית. ליון הציע לחברי הקבוצה לנסות ליצור ציורים משלהם כאמצעי לפיתוח הבנה והערכת אמנות.
הצלחה.
עד שנת 1936 הקבוצה - שרבים מחבריה היו מחויבים לעקרונות מפלגת הלייבור העצמאית - ערכה רשימה נרחבת של תקנות, לפיה החברים נאלצו לפעול, וכינתה את עצמה קבוצת אשינגטון. היא גם קיימה את תערוכתה הראשונה בגלריית האטון, חלק ממכללת ארמסטרונג, ניוקאסל-על-טיין. תערוכה נוספת נערכה בשנת 1938 כהרחבה של הפרויקט.
בתחילת שנות הארבעים הקבוצה הציגה בלונדון והמשיכה לשגשג לאחר שרוברט ליון עבר להיות המנהל הרביעי של מכללת אדינבורו לאמנות, אף שנשאר בקשר עם חברי הקבוצה, וכתב את עבודת התואר השני על הפרויקט החינוכי שלו עם הקבוצה. במהלך השנים הבאות עבודת הקבוצה זכתה לשבחים על ידי מספר אמנים ומבקרים בריטיים בולטים, כמו ג'וליאן טרוואליאן והנרי מור. עבודתם נאספה על ידי אישים בולטים כמו הלן סאתרלנד.
לאחר המלחמה.
לאחר מלחמת העולם השנייה, ההתעניינות בקבוצה דעכה, אך הם המשיכו להיפגש מדי שבוע, והפיקו עבודות אמנות חדשה וקבלו חברים חדשים. המבקר ויליאם פיבר פגש את אחד מחברי הקבוצה המרכזיים, אוליבר קילבורן, בראשית שנות השבעים, וגרם לחידוש העניין בעבודתם, ששוחזרה והוצגה בכמה תערוכות. בשנות השמונים "אוסף הקבע" של הקבוצה הפך לתערוכה המערבית הראשונה בסין לאחר מהפכת התרבות.
מקום המפגש של הקבוצה נהרס סופית בשנת 1983. קילבורן, האחרון מבין מייסדי הקבוצה, דאג לשימור הציורים לפני מותו בשנת 1993, וכעת הם נשמרים במוזיאון וודהורן. ספרו של פיבר על הקבוצה, "צירי פיטמן: קבוצת אשינגטון" 1934-1984, הפך למחזה מאת לי הול.
את האוסף קבע של עבודות קבוצת אשינגטון ניתן לראות בוודהורן ליד אשינגטון, נורת'מברלנד.
האמן נרבי פרייס השלים דוקטורט על מורשת קבוצת אשינגטון באוניברסיטת ניוקאסל ואצר תערוכה חדשה של עבודות מאוספים פרטיים שכותרתה 'Pitmen Painters Unseen' בשנת 2018 .
מחוז פיזולי
מחוז פיזולי (באזרית: Füzuli rayonu) הוא מחוז באזרבייג'ן. הוא נקרא על שם המשורר האזרביג'אני מוחמד בן סולימאן. בירתה הרשמית היא העיר פיזולי, אולם כתוצאה מסכסוך נגורנו קרבאך, הבירה הזמנית של המחוז היא העיר הורדיז.
היסטוריה.
החלק המערבי של המחוז, כולל הבירה, נשלטה על ידי הרפובליקה של ארטזאק שהוכרזה כחלק ממחוז הדרוט, מאז מלחמת נגורנו-קרבאך. הורדיז הפכה למרכז המנהלי הזמני של פיזולי, בעקבות כיבושה בידי הכוחות הארמנים ב-23 באוגוסט 1993.
ב-17 באוקטובר 2020 הוכרז כי רוב החלק הכבוש של הרובע כולל הבירה פיזולי נכבש מחדש על ידי אזרבייג'ן.
ב-20 באוקטובר 2020 הודיעה ממשלת אזרבייג'ן על כיבושם מחדש של הכפרים דורדצ'ינר, כורדלאר, יוכארי עבדוררהמנלי, גרגהאבזר, אשאגי ויסאלי ויוכרי אייבסאנלי מהכוחות הארמניים. על פי הדיווחים, שישה כפרים נוספים (ג'ג'אגוזלו, אשאג'י סיידהמדלי, זרגר, מולוואלי, יוכארי רפדינלי, אשאגי רפדינלי) נפתחו מחדש בין התאריכים 21-22 באוקטובר.
פליטים.
פליטים מנגורנו-קרבאך ומהאזורים הסובבים הועברו לפיזולי מיישובי האוהלים ברחבי הארץ כדי לחיות בבתים חדשים שבנתה הממשלה.
קיצוץ בנטיעות
קיצוץ בנטיעות הוא מונח שגור בתורת הסוד היהודית המתאר כפירה בעיקרי היהדות ובפרט, אמונה בקיום ריבוי רשויות מלבד האל האחד.
המונח משמש במקורות רבים בארון הספרים היהודי ולרוב בהקשר של התעלות מיסטית והעמקת חקר בסודות התורה המביאות להרהורי כפירה. במיסטיקה היהודית, נחשב הקיצוץ בנטיעות לאחד מהחטאים החמורים ביותר.
מקור הביטוי.
הביטוי מופיע לראשונה בתלמוד הבבלי, מסכת חגיגה, במעשה הידוע על ארבעה שנכנסו לפרדס.